आसाम बिधान सभानि बाजेद जथुमनि सिगां सिगां सोलोंथाइ आरो रांखान्थि मन्थ्रि ड० हिमन्त बिस्व शर्माजों दुलाराय बर’ फरायसा आफादनि मोनसे थान्दै हान्जाया बर’ बिजोंनि आलादा बिथोनगिरिनि जेंनाखौ लानानै थांनाय रबिबार खालि गुवारै सावरायलायो आरो दिनै आसाम बिधान सभानि गिबि बाजेट जथुमाव राइजोनि सोलोंथाइ बिफाननि कमिसनार सेक्रेटारि प्रितम सइकियाआ मोनसे सुलुंनि गेजेरजों फोरमायोदि बि टि आर सुक्टिनि द’फा बायदियै बर’ आरो गुबुन ट्राइबेल माहारिफोरनि थाखाय आलादा बिथोनगिरि थिस’ननायनि थांखिखौ दिनै बिधान सभानि केबिनेट जथुमाव ग’नायथि होबाय लोगोसेनो 5 सेप्तेम्बर खालि अफिसियेल नटिफिकेसन फोसावनाय जागोन होन्नानैबो सुलुङाव फोरमायबावयो।